CELEX: 62021TN0691
Language: el
Date: 2021-10-27 00:00:00
Title: Υπόθεση T-691/21: Προσφυγή της 27ης Οκτωβρίου 2021 — Alcogroup και Alcodis κατά Επιτροπής

20.12.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 513/35
            
         
      Προσφυγή της 27ης Οκτωβρίου 2021 — Alcogroup και Alcodis κατά Επιτροπής
      (Υπόθεση T-691/21)
      (2021/C 513/50)
      Γλώσσα διαδικασίας: η γαλλική
      
         Διάδικοι
      
      
         Προσφεύγουσες: Alcogroup (Βρυξέλλες, Βέλγιο) και Alcodis (Βρυξέλλες) (εκπρόσωποι: P. de Bandt, C. Binet και M. Nuytten, δικηγόροι)
      
         Καθής: Ευρωπαϊκή Επιτροπή
      
         Αιτήματα
      
      Οι προσφεύγουσες ζητούν από το Γενικό Δικαστήριο:
      
                  —
               
               
                  να ακυρώσει την προσβαλλόμενη απόφαση·
               
            
                  —
               
               
                  να καταδικάσει την Επιτροπή στο σύνολο των δικαστικών εξόδων της παρούσας διαδικασίας.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής τους κατά της αποφάσεως της Επιτροπής της 17ης Σεπτεμβρίου 2021 με την οποία καλούνται να κινήσουν εκ νέου, υπό ορισμένες προϋποθέσεις, τη διαδικασία διευθέτησης διαφορών στο πλαίσιο της υποθέσεως AT.40054 — Ethanol Benchmarks, οι προσφεύγουσες προβάλλουν δύο λόγους.
      
                  1.
               
               
                  Με τον πρώτο λόγο προβάλλεται παράβαση των εφαρμοστέων κανόνων σχετικά με τη διευθέτηση διαφορών. Συναφώς, οι προσφεύγουσες υποστηρίζουν ότι εκδίδοντας την προσβαλλόμενη απόφαση με την οποία καλεί τις προσφεύγουσες να κινήσουν διαδικασία διευθέτησης διαφορών υπό ορισμένες προϋποθέσεις, η Επιτροπή παρέβη τους εφαρμοστέους κανόνες σχετικά με τη διευθέτηση διαφορών. Συγκεκριμένα, οι εφαρμοστέοι κανόνες δεν επιτρέπουν στην Επιτροπή, αφενός, να κινήσει εκ νέου διαδικασία διευθέτησης διαφορών σε αυτό το στάδιο της διαδικασίας και, αφετέρου, να πράξει τούτο απαιτώντας από τις προσφεύγουσες να παραιτηθούν από οποιαδήποτε συζήτηση σχετικά με τις πράξεις που τους αποδίδονται.
               
            
                  2.
               
               
                  Με τον δεύτερο λόγο προβάλλεται προσβολή των δικαιωμάτων άμυνας. Κατά τις προσφεύγουσες, η Επιτροπή δεν δύναται να εξαρτήσει την κίνηση νέας διαδικασίας διευθέτησης διαφορών από την παραίτηση των προσφευγουσών από τα επιχειρήματα τα οποία αυτές είχαν υποβάλει στο πλαίσιο της συνήθους διαδικασίας μετά την αποτυχία της πρώτης διαδικασίας διευθέτησης διαφορών.